《次韵洛阳秦庆父贽见》
宋代·陈著

洛中人物好，磊磊实过名。
和气春浮动，新诗玉琢成。
相逢交义重，一笑世情轻。
问到牡丹外，凄然百感生。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。